《自崇仁趋新淦凡四夕乃至一寓道观三止僧舍 其二》
宋代·孙觌

异县久为客，穷途饱所更。对床云伴宿，曳杖月同行。

到处身如寄，看山眼暂明。平生饮中趣，酒贱且频倾。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。